cyanic-selkie/wikianc huggingface dataset:
อเล็กซานเดอร์ ดักลาส-แฮมิลตัน ดยุกที่ 16 แห่งแฮมิลตัน
อเล็กซานเดอร์ ดักลาส-แฮมิลตัน ดยุกที่ 16 แห่งแฮมิลตัน (Alexander Douglas-Hamilton, 16th Duke of Hamilton) เกิดเมื่อวันที่ 31 มีนาคม 2521 ณ เอดินบะระ ประเทศสกอตแลนด์ เป็นบุตรชายคนที่ 3 และ คนแรกของ ออกัส ดักลาส-แฮมิลตัน ดยุกที่ 15 แห่งแฮมิลตัน กับ ซาราห์ เจน สกอตต์ ภรรยาคนแรก เขาจบการศึกษาในประเทศสกอตแลนด์ และดำรงตำแหน่ง ดยุกที่ 16 แห่งแฮมิลตัน และดยุกที่ 13 แห่งแบรด์ดอน เมื่อวันที่ 5 มิถุนายน 2553 โดยผ่านทางสายโลหิตนั้น เขายังเป็นผู้พิทักษ์ประตูทางเข้าของพระราชวังฮอลีรูด โดยในปี 2558 สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระราชทานพระราชทรัพย์ส่วนพระองค์จำนวน 50,000 ดอลลาร์สหรัฐ ให้แก่เขาเพื่อบำรุงรักษาประตูพระราชวังฮอลีรูด
สมรส
อเล็กซานเดอร์ ดักลาส-แฮมิลตัน ดยุกที่ 16 แห่งแฮมิลตัน ได้สมรสกับ โซฟี รูดเดอร์ฟอร์ด เมื่อวันที่ 7 พฤษภาคม 2554 โดยภรรยาของเขานั้นเป็นนักตกแต่งออกแบบ โดยมีบุตรชาย 3 คน ดังนี้
ยูนิคอร์น (แก้ความกำกวม)
ยูนิคอร์น อาจหมายถึง
อิซมาอิล ซับรี ยักกบ
ดาโตะก์ ซรี อิซมาอิล ซับรี บิน ยักกบ (Ismail Sabri bin Yaakob, اسماعيل صبري بن يعقوب; เกิดวันที่ 18 มกราคม พ.ศ. 2503) เป็นนักการเมืองชาวมาเลเซีย อดีตนายกรัฐมนตรีมาเลเซีย อดีตรองนายกรัฐมนตรีมาเลเซีย อดีตรัฐมนตรีว่าการกระทรวงกลาโหม อดีตผู้นำฝ่ายค้านในสภาผู้แทนราษฎรมาเลเซีย อดีตรัฐมนตรีว่าการกระทรวงเกษตรและอุตสาหกรรมอาหาร อดีตรัฐมนตรีว่าการกระทรวงการค้าภายในและการผู้บริโภค อดีตรัฐมนตรีว่าการกระทรวงเยาวชนและกีฬา
อิซมาอิล ยักกบได้รับแต่งตั้งให้ดำรงตำแหน่งนายกรัฐมนตรีมาเลเซียเมื่อวันที่ 21 สิงหาคม พ.ศ. 2564 ท่ามกลางการระบาดทั่วของโควิด-19 ในประเทศมาเลเซีย และวิกฤตการเมือง พ.ศ. 2563-2564 ในประเทศ
ภาษาบูเดะห์ สเตียง
ภาษาบูเดะห์ สเตียง (Budeh Stieng) หรือภาษาสเตียงต่ำ ภาษาสเตียงใต้ มีผู้พูดในภาคใต้ของเวียดนาม จำนวนไม่แน่นอน จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรละติน
เหตุรถไฟตกรางในฟิลาเดลเฟีย พ.ศ. 2558
'''เหตุรถไฟตกรางในฟิลาเดลเฟีย พ.ศ. 2558''' เกิดขึ้นเมื่อเวลา 21:23 น. ตามเขตเวลาตะวันออก (1:23 น. ตามเวลาสากลเชิงพิกัด) ของวันที่ 12 พฤษภาคม พ.ศ. 2558 รถไฟสายตะวันออกเฉียงเหนือของแอ็มแทร็กขณะกำลังเดินทางสู่นครนิวยอร์ก เกิดตกรางในบริเวณพอร์ตริชมอนด์ ฟิลาเดลเฟีย รัฐเพนซิลเวเนีย มีผู้โดยสารเสียชีวิต 8 คนและมากกว่า 200 คนบาดเจ็บ ก่อนเกิดอุบัติเหตุรถไฟวิ่งด้วยความเร็ว 102 ไมล์/ชั่วโมง (164 กิโลเมตร/ชั่วโมง) ซึ่งเกินกว่าความเร็วที่ควรจะใช้วิ่งขณะเข้าโค้งที่รถไฟตกราง ซึ่งอยู่ที่ 50 ไมล์ต่อชั่วโมง (80 กิโลเมตร/ชั่วโมง)
วิริฒิพา ภักดีประสงค์
วิริฒิพา ภักดีประสงค์ (เกิด 1 เมษายน พ.ศ. 2524) ชื่อเล่น วุ้นเส้น เป็นนักแสดงและนางแบบชาวไทย มีชื่อเสียงจากการเป็นผู้จัดรายการแชนแนล วี ไทยแลนด์ และพิธีกรรายการผู้หญิงถึงผู้หญิงสวย อีกทั้งติดอันดับผู้หญิงเซ็กซี่ 25 คนแรกของประเทศไทย โดยนิตยสาร FHM
ประวัติ
วิริฒิพาเป็นบุตรคนสุดท้องของวุฒิพงษ์ กับสิริวรพันธ์ ภักดีประสงค์ มีพี่สาว 1 คนชื่อ วิชชุดา ภักดีประสงค์
วิริฒิพาเข้าศึกษาในระดับอนุบาลที่โรงเรียนอนุบาลปรางทิพย์, ระดับประถมศึกษาและมัธยมศึกษาจากโรงเรียนราชินีบน และสำเร็จการศึกษาระดับอุดมศึกษาปริญญาตรีคณะนิเทศศาสตร์ มหาวิทยาลัยกรุงเทพ เข้าสู่วงการบันเทิงตั้งแต่เรียนอยู่ชั้นปีที่ 2 ด้วยการสมัคร Vj.Search รุ่นที่ 2 เป็น วีเจแชแนล วี ไทยแลนด์
ครอบครัว
ด้านครอบครัว วิริฒิพาได้สมรสกับ ชาคริต แย้มนาม นักแสดงชาวไทย จัดพิธีเมื่อวันเสาร์ ที่ 21 เมษายน พ.ศ. 2555 ณ โรงแรมพลาซาแอทธินี  และได้จดทะเบียนหย่ากันในวันที่ 17 ตุลาคม พ.ศ. 2559
ฟองท้องถิ่น
ฟองท้องถิ่น (Local Bubble) คือห้วงอวกาศที่ค่อนข้างโปร่งรูปร่างคล้ายนาฬิกาทรายอยู่ในสสารระหว่างดาว กินเนื้อที่กว้างประมาณ 300 ปีแสง และมีความหนาแน่นของไฮโดรเจนไม่มีสี 0.05 อะตอม/ซม.3 หรือประมาณหนึ่งในสิบของความหนาแน่นของมวลสารระหว่างดาว (0.5 อะตอม/ซม.3) และครึ่งหนึ่งของเมฆระหว่างดาวท้องถิ่น (0.1 อะตอม/ซม.3) ก๊าซกระจายร้อนในฟองท้องถิ่นเปล่งรังสีเอกซ์ออกมา
ในฟองท้องถิ่นนี้เต็มไปด้วยพลาสมาอุณหภูมิสูงซึ่งเชื่อว่าน่าจะเป็นส่วนที่หลงเหลืออยู่จากการระเบิดซูเปอร์โนวาที่เกิดขึ้นเมื่อ 2 ล้านถึง 4 ล้านปีมาแล้ว ซึ่งอาจเป็นเจมินจา หรือแหล่งกำเนิดรังสีแกมมาคนคู่ เป็นพัลซาร์ที่อยู่ 250 พาร์เซ็กจากดวงอาทิตย์ในกลุ่มดาวคนคู่
คำอธิบาย
รูปร่างของฟองท้องถิ่นไม่ใช่ทรงกลม แต่ดูเหมือนจะแคบลงในระนาบดาราจักร เป็นทรงค่อนข้างรี หรือรูปไข่ และอาจขยายตัวออกทางด้านบนและด้านล่างของระนาบดาราจักร ทำให้มีรูปร่างคล้ายนาฬิกาทราย มันเข้าชิดกับฟองอื่นๆ ที่มีความหนาแน่นของมวลสารระหว่างดาวน้อยกว่า โดยเฉพาะอย่างยิ่งฟองลูป I ซึ่งเกิดขึ้นจากลมดาวฤกษ์และซูเปอร์โนวาในชุมนุมดาวแมงป่อง-คนครึ่งม้า ซึ่งอยู่ห่างจากดวงอาทิตย์ 500 ปีแสง ภายในฟองลูป I มีดาวแอนทาเรส (แอลฟาแมงป่อง) นอกจากฟองลูป I แล้วยังมีฟองลูป II และฟองลูป III ที่อยู่ติดกับฟองท้องถิ่นด้วย
ชิโนะ
ชิโนะ (茅野市 (Chino-shi)) เป็นนครที่ตั้งอยู่ทางตะวันออกของจังหวัดนางาโนะ ประเทศญี่ปุ่น จัดตั้งเป็นเทศบาลนครเมื่อวันที่ 1 สิงหาคม ค.ศ. 1958 มีจำนวนประชากร ณ วันที่ 1 เมษายน ค.ศ. 2023 ประมาณ 55,304 คน
ประชากร
จากข้อมูลการสำรวจสำมะโนประชากรของญี่ปุ่น ประชากรของชิโนะเริ่มคงที่หลังจากเติบโตมาเป็นเวลานาน
อภัสนันท์ คุณสิงห์
อภัสนันท์ คุณสิงห์ ชื่อเล่น จีจี้ เข้าวงการบันเทิงจากเวทีประกวด Dream Star Search 2011 (ดรีมสตาร์เซิร์ท 2011) ได้รับรางวัลชนะเลิศฝ่ายหญิงและเซ็นสัญญาเป็นนักแสดงในสังกัดสปีดวัน ซึ่งมีจีระนันท์ มะโนแจ่ม และนวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง ไข่ลูกเขย ช่อง 7 และละคร แม่ปูเปรี้ยว ช่อง 7 โดยก่อนหน้านั้นเคยเข้าประกวด ไทยซูเปอร์โมเดล 2011
บุคลากรในงานภาพยนตร์
ระหว่างการผลิตจะต้องพิจารณา
ในกองบางกองอาจจะมีปลีกย่อยลงไปอีก หรือมีน้อยกว่านี้ ขึ้นอยู่กับขนาดในกองถ่าย
อารูบาในโอลิมปิกฤดูร้อน 2012
อารูบา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
เปลือกหุ้มไวรัส
เปลือกหุ้มไวรัส (viral envelope) เป็นชั้นนอกสุดของไวรัสหลายชนิด ซึ่งป้องกันสารพันธุกรรมของไวรัสในช่วงวงจรชีวิตที่ไวรัสไปจากเซลล์ถูกเบียนหนึ่งไปยังอีกเซลล์หนึ่ง แต่ไวรัสทั้งหมดก็ไม่ได้มีเปลือก
เปลือกปกติจะทำจากเยื่อหุ้มของเซลล์ถูกเบียน (เป็นฟอสโฟลิพิดและโปรตีน) โดยรวมไกลโคโปรตีนของไวรัสเข้าไปด้วย องค์ประกอบเช่นนี้อาจช่วยให้ไวรัสหลบภูมิคุ้มกันของสิ่งมีชีวิตอันถูกเบียนได้ ส่วนไกลโคโปรตีนที่ผิวเปลือกช่วยระบุแล้วเข้าจับหน่วยรับที่เยื่อหุ้มของเซลล์ถูกเบียน แล้วเปลือกก็จะเชื่อมกับเยื่อหุ้ม จึงทำให้ capsid และจีโนมของไวรัสเข้าไปในเซลล์แล้วทำให้ติดเชื้อได้ อนึ่ง ไวรัสมีเปลือกทุกชนิดมี capsid ซึ่งเป็นชั้นโปรตีนอีกชั้นหนึ่งระหว่างเปลือกกับจีโนมของไวรัส
เซลล์ที่ผลิตไวรัสใหม่ออกมามักจะตายหรืออ่อนแอลง โดยจะปล่อยอนุภาคไวรัสออกมาเรื่อยๆ เป็นระยะเวลาหนึ่ง คู่ชั้นลิพิด (lipid bilayer) ของเปลือกไวรัสไม่ทนต่อการทำให้แห้ง ความร้อน สารเคมีอันจับกับทั้งน้ำและลิพิด เช่น สบู่และสารซักฟอก จึงทำลายไวรัสเช่นนี้ได้ง่ายกว่าไวรัสที่ไม่หุ้มเปลือก ไวรัสเช่นนี้อยู่นอกสิ่งมีชีวิตถูกเบียนได้จำกัด และปกติจะต้องย้ายจากสิ่งมีชีวิตหนึ่งไปยังสิ่งมีชีวิตอื่น ไวรัสมีเปลือกสามารถปรับตัวได้ดี จึงสามารถเปลี่ยนแปลงไปได้ภายในระยะเวลาสั้นๆ เพื่อหลบภูมิคุ้มกัน ไวรัสมีเปลือกยังอาจทำให้ติดเชื้ออย่างเรื้อรังได้อีกด้วย
เกาะซุมบาวา
ซุมบาวา (Sumbawa) เป็นเกาะในประเทศอินโดนีเซีย ตั้งอยู่ตรงกลางของหมู่เกาะซุนดาน้อย โดยทางตะวันตกติดกับเกาะลมบก ทางตะวันออกติดกับเกาะโฟลเร็ซ และทางตะวันออกเฉียงใต้ไปยังเกาะซุมบา เกาะนี้กับเกาะลมบกอยู่ในจังหวัดนูซาเติงการาตะวันตก แต่รัฐบาลอินโดนีเซียมีแผนที่จะแยกเกาะเหล่านี้ออกเป็นจังหวัดต่างหาก เกาะเต็มไปด้วยภูเขา ยอดสูงสุดเป็นภูเขาไฟชื่อ กูนุงตัมโบรา อยู่ที่ปลายสุดของคาบสมุทรทางตอนเหนือ มีดินอุดมสมบูรณ์สามารถปลูกพืชเมืองร้อนได้ดีหลายชนิด
เดิมเกาะนี้เป็นเมืองประเทศราชของอาณาจักรมัชปาหิต ต่อมา แตกออกเป็นรัฐขนาดเล็กหลายแห่ง เริ่มติดต่อกับฮอลันดาในคริสต์ศตวรรษที่ 17 เมื่อ ค.ศ. 1815 ภูเขาไฟกูนุงตัมโบราเกิดปะทุอย่างรุนแรงทำให้ประชาชนเสียชีวิตและไร้ที่อยู่อาศัยหลายหมื่นคน จึงมีการอพยพผู้คนจากเกาะใกล้เคียงเข้ามาอยู่อาศัยแทน ในตอนต้นคริสต์ศตวรรษที่ 20 ฮอลันดาได้เข้ามาปกครอง ถูกญี่ปุ่นเข้ายึดครองระหว่างสงครามโลกครั้งที่ 2 และเป็นส่วนหนึ่งของประเทศอินโดนีเซียเมื่อได้รับเอกราชใน ค.ศ. 1950
เกาะซุมบาวามีพื้นที่ (รวมเกาะเล็กนอกชายฝั่ง) 15,414.50 km2 (ขนาดเป็น 3 เท่าของเกาะลมบก) มีประชากร 1,561,461 คน (ตามสำมะโน ค.ศ. 2020) ส่วนจำนวนประมาณการอย่างเป็นทางการในช่วงกลาง ค.ศ. 2022 อยู่ที่ 1,604,477 คน เกาะเป็นเขตแดนระหว่างเกาะทางทิศตะวันตกที่ได้รับอิทธิพลจากศาสนาและวัฒนธรรมที่เผยแพร่จากอินเดีย และภูมิภาคทางตะวันออกที่ได้รับอิทธิพลน้อยกว่า โดยเฉพาะอย่างยิ่งเมื่อใช้กับทั้งศาสนาฮินดูและศาสนาอิสลาม
ศัพทมูลวิทยา
ซุมบาวา (Sumbawa) เป็นรูปแผลงภาษาโปรตุเกสจากชื่อท้องถิ่นว่า Sambawa (ยังคงพบในภาษามากัซซาร์, cf. หรือ Semawa ในภาษาซุมบาวา) ชื่อนี้น่าจะมาจากภาษาสันสกฤตว่า śāmbhawa (शम्भु) หมายถึง 'มีความเกี่ยวข้องกับ Śambhu (= 'ผู้ทรงเมตตา', พระนามของพระศิวะ)'
เขตบริหาร
เกาะซุมบาวาแบ่งเขตบริหารออกเป็น 4 อำเภอ และ 1 นคร ดังนี้:
ประชากร
ชาวมากัซซาร์จากเกาะซูลาเวซีเป็นผู้นำศาสนาอิสลามเข้ามาในเกาะนี้
ประชากรบนเกาะ (รวมเกาะเล็กรอบนอก) มี 1.56 ล้านคนตามสำมะโนใน ค.ศ. 2020 เทียบเท่า 29.46% ของประชากรทั้งจังหวัดนูซาเติงการาตะวันตกที่มี 5.32 ล้านคน จำนวนประมาณการอย่างเป็นทางการในช่วงกลาง ค.ศ. 2022 มีมากกว่า 1.6 ล้านคน
ภาษาพูลา
ภาษาพูลา (Phula) มีผู้พูดทั้งหมด 14,050 คน พบในเวียดนาม 9,050 คน (พ.ศ. 2542) ทางภาคเหนือและภาคตะวันตกเฉียงเหนือ พบในจีน 5,000 คน (พ.ศ. 2551) ในมณฑลยูนนาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า สาขาย่อยงวี เป็นภาษามีวรรณยุกต์ ผู้พูดในเวียดนามเริ่มเปลี่ยนมาพูดภาษาเวียดนาม ในจีนถือว่าผู้พูดภาษานี้เป็นกลุ่มเดียวกับชาวอี๋
หมู่ถ้ำบาฆ
ถ้ำบาฆ (Bagh Caves) เป็นหมู่อนุสรณ์เจาะหินจำนวนเก้าถ้ำ ตั้งอยู่เชิงเขาทางใต้ของเทือกเขาวินธยาในเมืองบาฆ อำเภอธร รัฐมัธยประเทศ ประเทศอินเดีย หมู่ถ้ำบาฆตั้งอยู่ที่ 97 กิโลเมตรจากเมืองธร หมู่อนุสรณ์ของถ้ำบาฆเป็นที่รู้จักจากงานจิตรกรรมฝาผนัง และชื่อ "ถ้ำ" ก็ไม่ถูกต้องนัก เนื่องจากไม่ใช่ถ้ำโดยธรรมชาติ แต่เป็นสถาปัตยกรรมเจาะหิน
เช่นเดียวกับถ้ำอชันตา ถ้ำบาฆสร้างขึ้นโดยเจาะเข้าไปในหน้าผาหินทราย ถ้ำจำนวนเก้าถ้ำ มีเพียงห้าถ้ำที่ยังหลงเหลือถึงปัจจุบัน ทั้งหมดล้วนใช้งานเป็นวิหารหรือที่พำนักของสงฆ์ มีแปลนพื้นเป็นรูปสี่เหลี่ยม โถงขนาดเล็ก ส่วนใหญ่อยู่ด้านหลัง กั้นขึ้นมาเป็นเจดีย์หรือโถงสวดภาวนา ในบรรดาถ้ำทั้งหมดมีถ้ำหมายเลข 4 ที่งดงามที่สุด และได้รับการขานนามว่าเป็น "รงคมหัล" หรือวังแห่งสีสัน
จิตรกรรม
ถ้ำหมายเลข 2 หรือ "ถ้ำปาณฑวะ" ("Pandava Cave") เป็นถ้ำที่ได้รับการอนุรักษ์ไว้ดีที่สุด ลักษณะของจิตรกรรมคล้ายคลึงมากกับรูปแบบที่พบในถ้ำอชันตา พื้นของภาพใช้ปูนเปียกหนาทำมาจากดินเหนียวและเม็ดกรวดสีแดงน้ำตาล จากนั้นใช้วิธี lime-priming ทับ แล้วจึงตกแต่งด้วยงานจิตรกรรม เพื่อป้องกันการสูญเสียของศิลปะเหล่านี้ ในปี 1982 งานจิตรกรรมฝาหนังส่วนใหญ่ถูกถอนออกไปเก็บรักษาที่อื่น ในปัจจุบันจัดแสดงอยู่ที่พิพิธภัณฑ์โราณคดีควาลิยัร
อายุ
ในถ้ำหมายเลข 2 มีพบจารึกทองแดงของมหาราชาสุพันธุ (Maharaja Subandhu) บันทึกการบริจาคเพื่อซ่อมแซมวิหาร อายุราวปี 487 ในสมัยคุปตะ ซึ่งตีความได้ว่าถ้ำหมายเลข 2 มีการซ่อมแซมในศตวรรษที่ 5 ตอนปลาย
การเลือกตั้งในสหรัฐ ค.ศ. 2018
การเลือกตั้งสหรัฐอเมริกา ค.ศ. 2018 เป็นการเลือกตั้งมิดเทอมที่ก่อให้เกิดความตื่นตัว และความกระตือรือร้นทั้งจากภาคประชาชน จากทางพรรคสถาบันการเมืองของสหรัฐฯ และจากผู้สังเกตุการณ์ต่างชาติ มากที่สุดครั้งหนึ่งในประวัติศาสตร์การเมืองของสหรัฐอเมริกา. ในพรรคภาคประชาชน พบว่ามีการลงคะแนนเสียงล่วงหน้าเป็นจำนวนมากถึง 2 เท่า เมื่อเทียบกับการเลือกตั้งใหญ่ทั่วประเทศในปี ค.ศ. 2016. พรรคการเมือง และพรรคสนับสนุนทางการเมืองของทั้งพรรครีพับลิกัน และพรรคเดโมแครต ใช้งบประมาณมหาศาลในการซื้อโฆษณา และลงทุนติดตั้งป้ายหาเสียงเลือกตั้ง. แหล่งข้อมูลจาก Center for Responsive Politics เปิดเผยว่าเงินจำนวนกว่า $5.2 พันล้าน ถูกใช้จ่ายในแคมเปญจ์รณรงค์หาเสียงเลือกตั้ง เพิ่มขึ้นจาก $4.4 พันล้านดอลล่าร์สหรัฐฯ ในการเลือกตั้งเมื่อปี 2016 ทำให้การเลือกตั้งมิดเทอม 2018 เป็นการเลือกตั้งที่แพงที่สุดในประวัติศาสตร์ โดยมีการใช้เทคนิคการโฆษณาชวนเชื่อ (propaganda) และการเผยแพร่ข่าวหลอก (fake news) ทั้งในสื่อกระแสหลัก และทางสื่อโซเชียลเพื่อก่อกวน บิดเบือนข้อเท็จจริง และสร้างความสับสนแก่ประชาชน. นอกจากนี้ยังมีรายงานว่านักแฮ็กเกอร์ หรือสายลับที่ทำงานให้กับมหาอำนาจต่างชาติ ได้แก่ รัสเซีย และสาธารณะประชาชนจีน ได้พยายามสอดเข้ามายุ่งเกี่ยวโดยมีวัตถุประสงค์เพื่อโน้มน้าวผลการเลือกตั้งอีกด้วย.
ผลของการเลือกตั้งปรากฏว่า พรรคเดโมแครตสามารถช่วงชิงอำนาจการควบคุมในสภาผู้แทนฯได้ ส่วนพรรครีพับลิกันสามารถชิงเก้าอี้สมาชิกวุฒิสภาเพิ่มขึ้นจากเดิม ทำให้พรรครีพับลิกัน (GOP) สามารถควบคุมทิศทางของวุฒิสภา (สภาเซเนต) ได้ต่อไป.
ฤดูพายุไต้ฝุ่นแปซิฟิก พ.ศ. 2495
'''ฤดูพายุไต้ฝุ่นแปซิฟิก พ.ศ. 2495''' ไม่ได้มีการกำหนดขอบเขตอย่างเป็นทางการ โดยจะอยู่ในช่วงปี พ.ศ. 2495 แต่ช่วงเวลาที่มีพายุหมุนเขตร้อนก่อตัวมากที่สุด ภายในมหาสมุทรแปซิฟิกตะวันตกเฉียงเหนือ จะอยู่ในช่วงเดือนมิถุนายนถึงเดือนธันวาคม ซึ่งเวลาเหล่านี้เป็นเครื่องแสดงถึงช่วงที่พายุหมุนเขตร้อนก่อตัวมากที่สุดภายใน มหาสมุทรตะวันตกเฉียงเหนือ
ขอบเขตของบทความนี้จะอยู่ภายในมหาสมุทรแปซิฟิก บริเวณด้านเหนือของเส้นศูนย์สูตรและทางตะวันตกของเส้นแบ่งเขตวันสากล ถ้าพายุหมุนเขตร้อนจะก่อตัวทางตะวันออกของเส้นแบ่งเขตวันสากล และด้านเหนือของเส้นศูนย์สูตร พายุหมุนเขตร้อนบริเวณนั้นจะเรียกว่าพายุเฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2495 และถ้ามีพายุโซนร้อนเคลื่อนตัวเข้ามาภายในแอ่งแปซิฟิกตะวันตก จะได้รับชื่อพายุจากศูนย์สภาพอากาศกองเรือในกวม
พ.ศ. 2508
พุทธศักราช 2508 ตรงกับปีคริสต์ศักราช 1965 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน และเป็น
ภาษามา
ภาษามา (Maa) หรือภาษาชัวมา ภาษาเชมา ภาษามากรุง ภาษามาโต มีผู้พูดทั้งหมด 33,300 คน (พ.ศ. 2542) ในประเทศเวียดนามทางภาคใต้ จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
วิลเลียม เทล
วิลเลียม เทล (William Tell; Wilhelm Tell; Guillaume Tell; Guglielmo Tell; Guglielm Tell) เป็นวีรบุรุษจากนิทานพื้นบ้านของสวิตเซอร์แลนด์ที่เล่าขานกันในช่วงปลายคริสต์ศตวรรษที่ 15  ในปัจจุบันถือว่าเป็นวีรบุรุษที่เป็นตัวแทนผู้รักชาติชาวสวิส เช่นเดียวกับ Arnold von Winkelried วีรบุรุษอีกคนหนึ่ง
เนื้อเรื่องเกิดขึ้นในช่วงต้นคริสต์ศตวรรษที่ 14 ในช่วงการก่อตั้งสหพันธรัฐสวิสเก่า กล่าวถึงวิลเลียม เทล เป็นนักธนูที่มีฝีมือแม่นยำ ผู้ลอบสังหาร อัลเบรชต์ เกสเลอร์ ขุนนางผู้ใหญ่แห่งอาณาจักรฮับส์บูร์ก เหตุการณ์ในเรื่องตอนที่มีชื่อเสียง เป็นตอนที่วิลเลียม เทล ถูกเกสเลอร์ทดสอบฝีมือยิงหน้าไม้ โดยบังคับให้ใช้เป้ายิงเป็นผลแอปเปิลที่วางอยู่บนศีรษะของลูกชายของเขา หากวิลเลียม เทลยิงพลาดก็หมายถึงชีวิตของเด็กชาย
เคอร์ติส เดวีส์
เคอร์ติส ยูจีน เดวีส์ (Curtis Eugene Davies) เกิดเมื่อวันที่ 15 มีนาคม ค.ศ. 1985 เป็นนักฟุตบอลชาวอังกฤษเชื้อสายเซียร์ราลีโอน เล่นในตำแหน่งกองหลังตัวกลาง ปัจจุบันเขาเล่นให้กับดาร์บี เคาน์ตี ในอีเอฟแอลแชมเปียนชิป
เคอร์ติส เดวีส์ เริ่มต้นค้าแข้งกับสโมสรฟุตบอลลูตันทาวน์ และย้ายไปเล่นในระดับพรีเมียร์ลีกให้กับหลายสโมสร ทั้งเวสต์บรอมมิช อัลเบียน, แอสตันวิลลา, เบอร์มิงแฮมซิตี และฮัลล์ ซิตี
แหล่งข้อมูลอื่น
1985
สามง่ามที่เป็นไปไม่ได้
สามง่ามที่เป็นไปไม่ได้ (impossible trident)  รู้จักกันในชื่อส้อมที่ดูเหนือจริง ไบลเวท  ง่ามปีศาจ  ฯลฯ เป็นภาพที่ดูเหนือจริงในภาพลวงตาโดยตอนต้นมีทรงกระบอกสามอันโดยมีอันหนึ่งหายไปแล้วมีทรงปริซึมที่หัวของง่าม
หอยลาย
หอยลาย เป็นหอยฝาคู่ ที่อยู่ในวงศ์หอยลาย (Veneridae)
ลักษณะเปลือกมีรูปร่างเป็นรูปไข่ ฝาทั้งสองฝามีขนาดเท่ากัน ผิวด้านนอกของเปลือกหอยเรียบ มีสีน้ำตาลอ่อน และมีลวดลายหยักเป็นเส้นคล้ายตาข่ายตลอดความยาวของผิวเปลือก เส้นลายหยักเหล่านี้จะมีสีน้ำตาลเข้ม ส่วนผิวเปลือกด้านในเรียบมีสีขาว ในส่วนของบานพับ ซึ่งเป็นส่วนต่อระหว่างฝาทั้งสองมีลักษณะคล้ายฟันซี่เล็ก ๆ ฝาละ 3 ซี่ พบกระจายพันธุ์ในน้ำลึกประมาณ 8.0 เมตร โดยขุดรูอยู่ใต้พื้นทรายลึกประมาณ 20 เซนติเมตร พบกระจายพันธุ์ในทะเลแถบเอเชียอาคเนย์ ในประเทศไทยพบมากที่ จังหวัดชลบุรี, บางปะกง, สมุทรปราการ, ตราด, สุราษฎร์ธานี thumb|left|หอยลายผัดน้ำพริกเผา นับเป็นหอยลายชนิด 1 ใน 3 ชนิดในสกุล Paphia ที่พบได้ในน่านน้ำไทย และเป็นชนิดที่นิยมรับมาประทานมากที่สุด สามารถนำไปปรุงเป็นอาหารชนิดต่าง ๆ เช่น ผัดน้ำพริกเผากับใบโหระพา และนำไปแปรรูปส่งออกต่างประเทศ
ซันลุยจีเดย์ฟรันเชซี
โบสถ์ซันลุยจีเดย์ฟรันเชซี (Chiesa di San Luigi dei francesi; Church of Saint Louis of France) เป็นโบสถ์][[โรมันคาทอลิกตั้งอยู่ที่จตุรัสนาโวนาในกรุงโรมในประเทศอิตาลี ชื่อโบสถ์แปลว่า "นักบุญหลุยส์แห่งฝรั่งเศส" สร้างในสมัยฟื้นฟูศิลปวิทยา
โบสถ์ซันลุยจีเดย์ฟรันเชซีได้รับเลือกให้เป็นที่บรรจุศพของนักบวชคนสำคัญ ๆ และบุคคลที่เป็นสมาชิกของชุมชนฝรั่งเศสที่อยู่ในกรุงโรมที่รวมทั้วพอลลีน เดอ โบมองต์ที่เสียชีวิตด้วยวัณโรคในปี ค.ศ. 1805 ที่คนรักฟร็องซัว-เรอแน เดอ แชโตบรีอาน สร้างอนุสรณ์ให้นักเศรษฐศาสตร์หัวใหม่เฟรเดริก บัสติยาท์ (Frédéric Bastiat) พระคาร์ดินัล ฟร็องซัว-ฌออาคิม เดอ ปีแยร์ เดอ แบร์นี (François-Joachim de Pierre de Bernis) และราชทูตของพระเจ้าหลุยส์ที่ 15 และพระเจ้าหลุยส์ที่ 16
โดเม็นนิโค แซมเปียริเขียนงานจิตรกรรมฝาผนังชิ้นเอกชิ้นหนึ่งภายในวัดที่บรรยายประวัติของนักบุญเซซิเลีย จิตรกรอื่นที่ตกแต่งวัดนี้ก็ได้แก่ คาวาลิเยร์ ดาร์ปิโน (Cavalier D'Arpino), ฟรานเชสโค บาซซาโน (ผู้ลูก) (Francesco Bassano the Younger), จิโรลาโม มูซิอาโน (Girolamo Muziano), โจวันนี บากลีโอเน จีโรลาโม ซีชีโอลันเต ดา แซร์โมเนตา (Girolamo Siciolante da Sermoneta) จาโกปีโน เดล กอนเต (Jacopino del Conte), เพลเลกริโน ทิบัลดิ (Pellegrino Tibaldi) และ อองตวน เดริเซต์ (Antoine Derizet)
แต่สิ่งที่สำคัญที่สุดและทำให้วัดเป็นที่รู้จักกันโดยทั่วไปคือภาพเขียนภายในชาเปลคอนทราเรลลิที่เขียนโดยคาราวัจโจจิตรกรคนสำคัญของยุคบาโรกระหว่างปี ค.ศ. 1599 ถึงปี ค.ศ. 1600 ที่เป็นฉากชีวิตของนักบุญแม็ทธิวที่รวมทั้งภาพ: “พระเยซูเรียกนักบุญมัทธิว”, “การดลใจนักบุญมัทธิว” และ “การพลีชีพของนักบุญมัทธิว”
แฟรงก์ แลมพาร์ด (ซีเนียร์)
ประวัติ
แฟรงก์ แลมพาร์ด ซีเนียร์ เริ่มต้นค้าแข้งกับสโมสรเวสต์แฮมยูไนเต็ดในปี1967 ในตำแหน่งแบ็คซ้ายและถือเป็นหนึ่งในนักเตะขวัญใจตลอดกาลของแฟนบอลโดยมีการนำเขาไปเทียบกับเซอร์ บ็อบบี้ มัวร์อยู่บ่อยครั้ง
แลมพาร์ดเล่นให้ทีมชาติอังกฤษชุดใหญ่ครั้งแรกในนัดเจอยูโกสลาเวียปี 1972 ส่วนในระดับสโมสรเขาได้แชมป์เอฟเอคัพในปี 1975 และปี 1980 กับสโมสรเวสต์แฮมยูไนเต็ดต้นสังกัดของเขาและยังช่วยให้สโมสรคว้าแชมป์ดิวิชัน 2 เดิม (ลีกแชมเปียนชิพในปัจจุบัน) ในปี 1981 แลมพาร์ดหมดสัญญากับเวสต์แฮมหลังจบฤดูกาล 1984-1985 หลังจากอยู่กับทีมมากกว่า 10 ปี และลงเล่นทุกรายการรวมกันถึง 660 นัดยิงได้ 22 ประตู โดยแลมพาร์ด ซีเนียร์จัดเป็นหนึ่งในนักเตะระดับตำนานของทีมและเป็นที่ชื่นชอบของแฟนบอลอย่างมาก
หลังจากหมดสัญญากับสโมสรเวสต์แฮมยูไนเต็ดเขาได้ย้ายไปร่วมทีมเซาท์เอนด์ยูไนเต็ดแบบไม่มีค่าตัวภายใต้การคุมทีมของเซอร์บ็อบบี มัวร์ ซึ่งเป็นอดีตนักเตะขวัญใจตลอดกาลของแฟนบอลเวสต์แฮมอีกคนหนึ่ง แต่เขาอยู่กับทีมแค่ปีเดียวก็ประกาศแขวนสตั๊ดในเวลาต่อมา
แลมพาร์ด ซีเนียร์กลับมาสู่เวสต์แฮมอีกครั้งในปี 1994โดยทำหน้าที่เป็นผู้ช่วยของแฮรี เรดแนปป์ ญาติคู่เขยของเขาซึ่งในขณะนั้นเป็นผู้จัดการของเวสต์แฮมยูไนเต็ดและทำหน้าที่นี้จนถึงปี 2001
ครอบครัวของแลมพาร์ด ซีเนียร์จัดเป็นครอบครัวนักฟุตบอลอย่างแท้จริงเมื่อแฮรี่ เร้ดแนปป์ญาติคู่เขยของเขาเป็นผู้จัดการทีมชื่อดังของพอร์ตสมัทและเจมี เรดแนปป์หลานชายของเขาเป็นอดีตกัปตันทีมลิเวอร์พูลและเป็นอดีตนักเตะทีมชาติอังกฤษ แพตภรรยาของเขาจัดเป็นแฟนบอลตัวยงและแฟรงก์ แลมพาร์ด จูเนียร์ ลูกชายของเขาเป็นนักเตะทีมชาติอังกฤษของเชลซี
วันที่ 24 เมษายน 2008 แพตภรรยาของแฟรงก์เสียชีวิตอย่างกะทันหันด้วยโรคปอดอักเสบ
ฟุตบอลโลก 1970
ฟุตบอลโลก 1970 (1970 FIFA World Cup) เป็นการแข่งขันฟุตบอลโลกครั้งที่ 9 ที่จัดขึ้นที่ประเทศเม็กซิโก ระหว่างวันที่ 31 พฤษภาคม ถึง 21 มิถุนายน ค.ศ. 1970 โดยประเทศเม็กซิโกได้รับเลือกเป็นประเทศเจ้าภาพจากฟีฟ่าเมื่อเดือนตุลาคม ค.ศ. 1964 ถือเป็นการแข่งขันครั้งแรกในทวีปอเมริกาเหนือ และเป็นครั้งแรกที่จัดขึ้นนอกทวีปอเมริกาใต้และยุโรป ผู้ชนะการแข่งขันครั้งนี้คือทีมชาติบราซิล ชนะทีมชาติอิตาลีไป 4-1 ในรอบตัดสิน
ฟุตบอลโลกครั้งนี้นับเป็นครั้งแรกที่มีการถ่ายทอดสดกลับมายังประเทศไทย และคนไทยก็มีได้โอกาสชมฟุตบอลโลกสด ๆ เป็นครั้งแรกผ่านทางจอโทรทัศน์ในนัดชิงชนะเลิศ
อนุสาวรีย์หนูทดลอง
อนุสาวรีย์หนูทดลอง (Памятник лабораторной мыши) เป็นประติมากรรมของนครโนโวซีบีสค์ ในไซบีเรีย ประเทศรัสเซีย ตั้งอยู่ในสวนสาธารณะด้านหน้าของสถาบันทางวิทยาศาสตร์และพันธุศาสตร์ ของสถาบันวิทยาศาสตร์แห่งรัสเซีย และก่อสร้างแล้วเสร็จในวันที่ 1 กรกฎาคม 2013 ซึ่งตรงกับวันครบรอบ 120 ปีของการก่อตั้งนครโนโวซีบีสค์
ตามที่ Nikolai Kolchanov ผู้อำนวยการของสถาบันได้กล่าวไว้ อนุสาวรีย์สร้างเพื่อรำลึกถึงการเสียสละของหนูทดลองในการวิจัยทางพันธุกรรมที่ใช้ในการทำความเข้าใจกลไกทางชีววิทยา และสรีรวิทยาในการพัฒนายาใหม่ และการบ่มของโรค
กองร้อยลาดตระเวนแห่งกรม
กองร้อยลาดลาดตระเวนแห่งกรม (Regimental Reconnaissance Company, RRC) มีชื่อหน่วยที่รู้จักในอดีตว่า ชุดลาดตระเวนแห่งกรม (Regimental Reconnaissance Detachment, RRD) เป็นหน่วยทหารลาดลาดตระเวนพิเศษ สังกัดกับกองพันกำลังทหารพิเศษ, กรมทหารจู่โจมที่ 75 หน่วยนี้อยู่ในการบัญชาการจากหน่วยบัญชาการปฏิบัติการพิเศษสหรัฐ และเป็นหน่วยภารกิจพิเศษที่เป็นส่วนหนึ่งของกองบัญชาการร่วมปฏิบัติการพิเศษ
สกีวโอมอร์ฟ
สกีวโอมอร์ฟ (Skeuomorph; ) หมายถึงวัตถุอนุพันธ์ (derivative object) ที่คงการออกแบบเพื่อตกแต่งโดยไม่มีหน้าที่อื่นนอกเหนือไปจากการบอกเป็นนัยถึงโครงสร้างที่มีอยู่เดิมในสิ่งต้นฉบับ (that retains nonfunctional ornamental design cues (attributes) from structures that were inherent to the original) ตัวอย่างนี้พบใน เครื่องปั้นดินเผา ที่ประดับด้วยหมุดโลหะเลียนแบบ (imitation rivets) ที่ทำให้นึกถึงหม้อแบบเดียวกันที่ผลิตจากโลหะ และซอฟต์แวร์ที่มีปฏิทินที่เลียนแบบลักษณะของปฏิทินจริงที่เห็นผ่านทรรศนะของคนทั่วไป ที่เป็นปฏิทินตั้งโต๊ะมีลักษณะเป็นกระดาษและมีรอยพับ
นิยามและเป้าหมาย
คำว่าสกีวโอมอร์ฟ (skeuomorph) มาจากภาษากรีก skeuos (σκεῦος) แปลว่า บรรจุภัณฑ์หรือเครื่องมือ ("container or tool") และคำว่า morphḗ (μορφή) แปลว่า รูปร่าง ("shape") พบการใช้สกีวโอมอร์ฟในวัตถุต่าง ๆ ย้อนกลับไปถึงปี 1890 และในปัจจุบันยังคงใช้คำว่า “สกีวโอมอร์ฟ” ในการอธิบายรูปแบบและการออกแบบอินเตอร์เฟซของคอมพิวเตอร์และมือถือ
สกีวโอมอร์ฟในทางกายภาพ
องค์ประกอบและลักษณะเด่นหลาย ๆ ประการของอาคารไม้พบนำมาสร้างใหม่ในกรีกโบราณด้วยหินแต่ยังคงออกแบบให้เลียนแบบมาจากลักษณะไม้ ในช่วงเวลาที่การก่อสร้างกำลังเปลี่ยนผ่านจากไม้ไปสู่การใช้ศิลา หินตกแต่งในเสาดอริกของสถาปัตยกรรมคลาสสิกในวิหารกรีก เช่น triglyphs, mutules, guttae และ modillions ล้วนสร้างเพื่อทึกทักเอาว่าเป็นโครงสร้างจริงที่ปรากฏในโครงสร้างไม้ในยุคก่อนหน้า
ในโลกสมัยใหม่ พลาสติกซึ่งมีราคาถูกลงมักถูกใช้แทนที่ไม้และโลหะในผลิตภัณฑ์ต่าง ๆ มากขึ้น บ้างจึงออกแบบตกแต่งให้พลาสติกที่มาแทนที่โครงสร้างเดิมที่เป็นไม้หรือโลหะให้มีลักษณะภาพรวมคล้ายกับโครงสร้างเดิม เช่นเก้าอี้พลาสติก Adirondack chair หรือเช่นคาน “แขน” ในเครื่องเล่นการพนัน "one-armed bandit" ซึ่งในปัจจุบันใช้การทำงานของระบบคอมพิวเตอร์แทนที่การใช้การดึงคานเพื่อเริ่มการทำงานของกลไก อย่างไรก็ตามก็ยังคงมีแขนนี้ปรากฏในเครื่องเล่นการพนันแบบนี้ในปัจจุบันที่ใช้คอมพิวเตอร์คำนวณและทำงานแทนทั้งหมดเพื่อเลียนแบบและสร้างให้นึกถึงเครื่องแบบดั้งเดิม
การออกแบบยนตกรรม (automotive design) มีประวัติยาวนานที่เต็มไปด้วยสกีวโอมอร์ฟกายภาพ เช่น องค์ประกอบพลาสติกที่ฉาบบาง ๆ ด้วยโครเมียมเพื่อเลียนแบบหนัง ทองคำ ไม้ ไข่มุก หรือแม้แต่องค์ประกอบเพชรพลอยคริสตัล ในทศวรรษ 1970s กระจกรถพวก opera windows และหลังคารถแบบ vinyl roofs ในรถซีดานหรู ๆ นั้นก็เลียนบบมาจากรถม้า รถยนต์ไฟฟ้า ส่วนใหญ่ก็มีองค์ประกอบของตาข่ายหน้า (front grilles) ที่เด่นชัด ถึงแม้ว่าในรถยนต์ไฟฟ้าจะไม่ต้องมีความต้องการลมเย็นเข้าไปเพื่อทำให้เครื่องยนต์เผาผลาญแบบเดิม (ซึ่งไม่มีในรถยนต์ไฟฟ้า) เย็นลง
สกีวโอมอร์ฟในทางเสมือนจริง
โปรแกรมคอมพิวเตอร์จำนวนมากมีการออกแบบส่วนต่อประสานกราฟิกกับผู้ใช้ (Graphical User Interface; GUI) แบบสกีวโอมอร์ฟ เพื่อจำลอง (emulate) สุนทรียภาพของวัตถุจริง ๆ ในกายภาพ (aesthetics of physical objects) ตัวอย่างเช่นรายชื่อผู้ติดต่อดิจิตัล หรือแอปพลิเคชันสมุดโทรศัพท์ (digital contact list) นั้นก็เลียนแบบ Rolodex ในโลกความเป็นจริง และแพคเกจ RealThings ของไอบีเอ็มเมื่อปี 1998 ตัวอย่างที่เด่นชัดมาก ๆ ยังคงพบในซอฟต์แวร์จำพวกที่ใช้ในการสังเคราะห์เสียงและสร้างเสียง (music synthesis and audio processing software) ที่อินเตอร์เฟซนั้นจำลองเครื่องดนตรีจริงและอุปกรณ์ด้านเสียงจริงที่มีทั้งปุ่มและตัวหมุนต่าง ๆ ที่สมจริง หรือแม้แต่ในตัวอย่างเล็ก ๆ อย่างไอคอนบนหลาย ๆ อินเตอร์เฟซต่างยังคงใช้การแสดงภาพเชิงสกีวโอมอร์ฟ (skeuomorphic representations) ของวัตถุจริงที่แม้จะไม่ได้ใช้งานในหน้าที่นั้นจริง ๆ แล้วก็ตาม ตัวอย่างสำคัญคือไอคอนบันทึก (save) ซึ่งล้วนใช้ภาพวาดสัญลักษณ์แทนฟล็อปปีดิสก์
บริษัทแอปเปิลในยุคของสตีฟ จ็อบส์ นั้นเป็นที่รับรู้กันแพร่หลายว่านิยมใช้การออกแบบสกีวโอมอร์ฟอย่างทั่วไปในแอปพลิเคชันต่าง ๆ หลังการเสียชีวิตของสตีฟ จ็อบส์ ตามด้วยการลาออกของ สก็อตต์ ฟอร์สตาลล์ (Scott Forstall) ผู้ซึ่งสนับสนุน “การออกแบบทัศนะที่มีสิทธิ์มีเสียงและเป็นอันดับต้น ๆ ที่สตีฟ จ็อบส์ชื่นชอบ” ("the most vocal and high-ranking proponent of the visual design style favored by Mr. Jobs") นักออกแบบ โจนาธาน ไอฟ์ (Jonathan Ive) ขึ้นมากุมบังเหียนการออกแบบทัศนะหลาย ๆ ส่วนของแอปเปิลแทนที่ฟอร์สตาลล์ และได้ “สร้างความเกลียดชังต่อการตกแต่งทัศนะในแอปพลิเคชันมือถือของแอปเปิลที่เป็นที่รับรู้กันไปทั่วทั้งบริษัท” ("made his distaste for the visual ornamentation in Apple's mobile software known within the company") แอปเปิลได้ประกาศเปลี่ยนแนวทางออกแบบจากสกีวโอมอร์ฟเป็นแบบแฟลทดีไซน์ (flat design) ซึ่งเรียบง่ายและมีความเป็นจุลนิยม (Minialism) มากกว่าแทน พร้อม ๆ กับการเปิดตัวของ iOS 7 ที่ WWDC เมื่อปี 2013 ทำให้โลกการออกแบบทัศนะของแอปเปิลเข้าสู่จุดเริ่มต้นของ “การสิ้นสลายของสกีวโอมอร์ฟ” ("death of skeuomorphism")
สกีวโอมอร์ฟเสมือนจริงยังรวมถึงสกีวโอมอร์ฟทางเสียง (Auditory Skeuomorphs) เช่นเสียง “แชะ” ที่เพิ่มเข้ามาขณะถ่ายรูปด้วยกล้องมือถือ
เบรมส์ชตราลุง
เบรมส์ชตราลุง (Bremsstrahlung; ; แปลได้ว่า "รังสีหยุด" หรือ "รังสีหน่วง") เกิดจากบีตาที่มีพลังงานสูงเคลื่อนที่เข้าใกล้นิวเคลียสของอะตอม จึงทำให้เกิดอันตรกิริยาทางไฟฟ้าขึ้นมาจะส่งผลให้บีตานั้นมีพลังงานลดลง แล้วทำให้การเคลื่อนที่นั้นเกิดการหักเหไป  พลังงานส่วนที่ลดลงมีได้หลายค่าขึ้นอยู่กับว่าอิเล็กตรอนที่เคลื่อนที่เข้าใกล้นิวเคลียสได้มากหรือน้อยและสูญเสียพลังงานมากน้อยเพียงใด เบรมส์ชตราลุงมีสเปกตรัมที่ต่อเนื่อง โดยมีค่าสูงสุดเท่ากับพลังงานของอิเล็กตรอน เช่นอิเล็กตรอนมีพลังงานจลน์ 60 keV ทำให้เกิดเบรมส์ชตราลุง ซึ่งมีพลังงานตั้งแต่ 0 ถึง 60 keV  เป็นต้น จะถูกปลดปล่อยออกมาในรูปของคลื่นแม่เหล็กไฟฟ้า เรียกว่า “เบรมส์ชตราลุง (Bremsstrahlung)”  ซึ่งประกอบไปด้วยโฟตอนที่มีพลังงานต่อเนื่องอยู่ในช่วงพลังงานของรังสีเอ็กซ์และมีพลังงานสูงสุดเท่ากับพลังงานของอนุภาคบีตา ความเข้มของเบรมส์ชตราลุงแปรผกผันกำลังสองของมวลอนุภาคที่เข้าชน ด้วยเหตุนี้ อนุภาคหนักที่มีประจุจึงมักไม่เกิดเบรมส์ชตราลุง
พลังงานที่สูญเสียเนื่องจากเบรมส์ชตราลุง / พลังงานที่สูญเสียเนื่องจากการแตกตัวเป็นไอออน   = EZ / 800
เบรมส์ชตราลุงเกิดขึ้นได้ดี เมื่อมีพลังงานบีตาสูงและในสสารที่มีเลขเชิงอะตอมสูง เช่น อนุภาคบีตาพลังงาน 10 MeV ทำอันตรกิริยาตะกั่ว (Z=82) กระบวนการเบรมส์ชตราลุงและการแตกตัวเป็นไอออนจะเกิดขึ้นในสัดส่วนที่เท่าๆกัน แต่ถ้าสสารที่ถูกชนเป็นออกซิเจน (Z=8) อนุภาคบีตาต้องมีพลังงานถึง 100 MeVกระบวนการทั้งสองจึงจะเกิดขึ้นในสัดส่วนที่เท่า ๆ กันเช่นเดิม
เมื่อเปรียบเทียบสัดส่วนของพลังงานจากบีตาที่เปลี่ยนไปเป็นเบรมส์ชตราลุง เมื่อบีตามีพลังงาน 2 Mev เข้าชนอะลูมิเนียมและตะกั่วพบว่า แสดงว่า พลังงานบีตา 0.016 หรือ 16% เปลี่ยนเป็นเบรมส์ชตราลุง
ตะกั่ว Z=82จากสมการผลรังสี แสดงว่า พลังงานบีตา 0.09 หรือ 9% เปลี่ยนเป็นเบรมส์ชตราลุง
จะเห็นได้ว่า พลังงานของบีตาที่เปลี่ยนไปเป็นเบรมส์ชตราลุงมีสูงสุดถึง 9% เมื่อชนกับตะกั่ว ดังนั้นในการป้ปงกันการเกิดเบรมส์ชตราลุง จำเป็นต้องใช้วัสดุกั้นที่มีเลขเชิงมวลต่ำ แต่หากต้องการกำบังเบรมส์สตราลุง ต้องใช้วัสดุที่มีเลขเชิงมวลต่ำ
อิกิโตส
อิกิโตส (Iquitos) เป็นเมืองใหญ่ที่สุดในป่าฝนของประเทศเปรู และเป็นเมืองหลวงของแคว้นโลเรโต และจังหวัดไมนัส ถือเป็นเมืองใหญ่ที่สุดอันดับ 6 ของประเทศเปรู มีประชากร 457,865 คน เมืองเป็นศูนย์กลางของอาหาร วัฒนธรรม เครื่องแต่งกาย และประวัติศาสตร์ อิกิโตส ตั้งอยู่บนฝั่งซ้ายของแม่น้ำแอมะซอน ทางทิศตะวันออกเฉียงเหนือของประเทศเปรู เมืองประกอบด้วย 4 เขตคือ อิกิโตส, เบเลน, ปุนชานา และซานฮวนเบาติสตา ภูมิอากาศร้อนและชื้น มีความชื้นเฉลี่ย 85% มีฝนตั้งแต่ราวเดือนพฤศจิกายนถึงพฤษภาคม แม่น้ำอยู่ระดับสูงสุดในเดือนพฤษภาคม และต่ำสุดในเดือนตุลาคม
ดับเบิลยูดับเบิลยูอี '13
ดับเบิลยูดับเบิลยูอี '13 เป็นวิดีโอเกมมวยปล้ำอาชีพ ที่ผลิตโดย ยูกี โดยนำตัวละครของนักมวยปล้ำ ดับเบิลยูดับเบิลยูอี มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3, วี และเอกซ์บอกซ์ 360 โดยจำหน่ายเมื่อวันที่ 30 ตุลาคม ค.ศ. 2012 โดยภาคนี้เป็นภาคที่ 2 ของวิดีโอเกมของดับเบิลยูดับเบิลยูอี ต่อจากภาคดับเบิลยูดับเบิลยูอี '12 โดยเกมนี้จะเน้นในยุคแอตติจู๊ดของดับเบิลยูดับเบิลยูอี
ทาเกฮิโตะ โคยาซุ
เป็นนักพากย์ชาวญี่ปุ่นจากจังหวัดคานางาวะ ประเทศญี่ปุ่น อยู่ในสังกัดและเป็นตัวแทนของ T's Factory เอเจนซีนักพากย์ที่เขาก่อตั้งในเดือนตุลาคม ค.ศ. 1998 บุตรชายของเขาชื่อ ก็เป็นนักพากย์เช่นกัน โคยาซุรับช่วงการพากย์เสียงหลายตัวละครที่เคยให้เสียงพากย์โดยคาเนโตะ ชิโอซาวะหลังชิโอซาวะเสียชีวิต
เกล็น มิลเลอร์
อัลตัน เกล็น มิลเลอร์ (Alton Glenn Miller) (1 มีนาคม ค.ศ. 1904 - สาบสูญเมื่อ 15 ธันวาคม ค.ศ. 1944) เป็นนักดนตรีแจ๊ซชาวอเมริกัน ผู้เรียบเรียง นักประพันธ์เพลง และผู้นำวงในยุคเพลงสวิง เขาเป็นหนึ่งในศิลปินที่มียอดขายดีที่สุดตั้งแต่ปี 1939 ถึง 1943 เป็นหนึ่งในผู้นำวงแนวบิ๊กแบนด์ให้เป็นที่รู้จัก ผลงานเพลงของมิลเลอร์เช่น In the Mood, American Patrol, Chattanooga Choo Choo, Tuxedo Junction, Moonlight Serenade, Little Brown Jug และ Pennsylvania 6-5000 ขณะที่เดินทางเพื่อแสดงกับกองทัพสหรัฐอเมริกาในฝรั่งเศสในช่วงสงครามโลกครั้งที่สอง เครื่องบินที่เขาโดยสารก็หายสาบสูญไปในสภาพอากาศอันเลวร้ายเหนือช่องแคบอังกฤษ ไม่พบศพ
อ้างอิง
1904 1944
ยูนิคอร์น (การเงิน)
ในทางธุรกิจ ศัพท์ ยูนิคอร์น (unicorn) ใช้กล่าวถึงวิสาหกิจเริ่มต้นที่มีมูลค่ามากกว่า 1 พันล้านเหรียญสหรัฐ ศัพท์นี้เริ่มเป็นที่นิยมตั้งแต่ พ.ศ. 2556 หลังจากที่นักลงทุนไอลีน ลี (Aileen Lee) ได้เรียกกลุ่มบริษัทจำนวนน้อยที่ประสบความสำเร็จถึงระดับนั้นโดยเปรียบเทียบกับสัตว์ในตำนานอย่างยูนิคอร์น
ในปัจจุบันตามข้อมูลของซีบี อินไซตส์ มียูนิคอร์นมากกว่า 803 แห่ง (ณ เดือนสิงหาคม พ.ศ. 2564) บริษัทยูนิคอร์นขนาดใหญ่มีไบต์แดนซ์ซึ่งดำเนินกิจการติ๊กต็อก, บริษัทสเปซเอ็กซ์ซึ่งดำเนินกิจการอากาศยาน และสไตรป์ซึ่งดำเนินกิจการธุรกรรมทางการเงินเป็นอาทิ ในไทยมีกล่าวถึง 3 บริษัท (ณ ปัจจุบัน) ได้แก่ แฟลช, แอสเซนด์ มันนี่ และบิทคับ
โรงเรียนทุ่งสง
โรงเรียนทุ่งสง เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษานครศรีธรรมราช ก่อตั้งเมื่อวันที่ 23 สิงหาคม พ.ศ. 2486 ปัจจุบันเป็นโรงเรียนขนาดใหญ่พิเศษ มีเนื้อที่ 54 ไร่ ตั้งอยู่ ณ เลขที่ 44 หมู่ 2 ถนนทุ่งสง - นครศรีธรรมราช ตำบลถ้ำใหญ่ อำเภอทุ่งสง จังหวัดนครศรีธรรมราช
ได้รับรางวัลสถานศึกษารางวัลพระราชทาน ระดับมัธยมศึกษาขนาดใหญ่ ประจำปีการศึกษา 2524 และ 2563
โรงเรียนเปิดสอนทั้งระดับมัธยมศึกษาตอนต้น (ช่วงชั้นที่ 3) และ ระดับมัธยมศึกษาตอนปลาย (ช่วงชั้นที่ 4) เป็นโรงเรียนโครงการร่วมโรงเรียนกีฬาจังหวัดนครศรีธรรมราช (โครงการร่วมระหว่างกรมพลศึกษากับกรมสามัญศึกษา) และเป็นโรงเรียนหน่วยเบิกเงินจากคลังจังหวัดนครศรีธรรมราช อำเภอทุ่งสง
โรงเรียนทุ่งสงมีอาคารถาวร 7 หลัง จำนวนห้องเรียน 37 ห้อง ห้องพิเศษ 25 ห้อง ห้องบริการ 15 ห้อง โรงพลศึกษา-หอประชุม 1 หลัง อาคารเอนกประสงค์ 1 หลัง โรงฝึกงานช่างอุตสาหกรรม 2 หลัง คหกรรม 1 หลัง และ อาคาร IT เฉลิมพระเกียรติ 1 หลัง
ประวัติ
โรงเรียนทุ่งสง ได้ก่อตั้งครั้งแรก เมื่อวันที่ 23 สิงหาคม พ.ศ. 2486 โดยอาศัยโรงธรรมศาลาในบริเวณวัดชัยชุมพลเป็นสถานที่เรียน โดยมีนายสิริ รัตนรัต ทำหน้าที่เป็นครูใหญ่คนแรก ต่อมาได้ย้ายมาขอใช้สถานที่ราชพัสดุ ติดกับโรงเรียนวัดชัยชุมพล เป็นสถานที่ก่อตั้งโรงเรียน ต่อมาเมื่อปี พ.ศ. 2490 โรงเรียนจึงได้จัดงบประมาณจากทางราชการให้สร้างอาคารเรียนถาวรที่ราชพัสดุ ในเนื้อที่ 2 ไร่ 3 งาน โดยในระยะแรกเปิดรับสมัครนักเรียนทั้งชายและหญิงเข้าเรียน ต่อมาในปี พ.ศ. 2501 จึงได้แยกนักเรียนหญิงออกไปตั้งเป็นโรงเรียนสตรีทุ่งสง จากความคับแคบของเนื้อที่โรงเรียน ทำให้ไม่สามารถขยายอาคารสถานที่ให้พอเพียงกับจำนวนนักเรียนที่เพิ่มขึ้นแต่ละปี ทำให้ผู้บริหารโรงเรียนในสมัยนั้นได้ดำริที่จะย้ายสถานที่ตั้งโรงเรียนในปี พ.ศ. 2512 นายพินิจ นุ่นพันธ์ ซึ่งดำรงตำแหน่งอาจารย์ใหญ่โรงเรียนทุ่งสงในสมัยนั้น จึงได้ดำเนินเรื่องขอให้ที่ดินราชพัสดุบริเวณกองกำกับการตำรวจตระเวนชายแดน เขต 8 เป็นสถานที่ตั้งโรงเรียนแห่งใหม่ ทางราชการได้อนุมัติ และดำเนินการจัดสร้างอาคารประกอบขึ้นในปี พ.ศ. 2513 แล้วเสร็จ จึงเปิดให้นักเรียนเข้าเรียนในสถานที่แห่งใหม่นั้น เมื่อปี พ.ศ. 2516 เป็นต้นมา ถือว่าได้เป็นยุคใหม่ของโรงเรียน โดยมีลำดับขั้นของการพัฒนา ดังนี้
ทำเนียบผู้บริหาร
ตั้งแต่เริ่มก่อตั้ง จนถึงปัจจุบัน โรงเรียนทุ่งสงมีผู้บริหาร 14 คน ดังนี้
อำเภออินทร์บุรี
อินทร์บุรี เป็นอำเภอหนึ่งใน 6 อำเภอของจังหวัดสิงห์บุรี
ที่ตั้งและอาณาเขต
อำเภออินทร์บุรีตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
เมืองอินทร์บุรี (เขียนตามที่ปรากฏในหนังสือประวัติศาสตร์) เป็นเมืองชายแดนทางเหนือของอาณาจักรอยุธยา (ตอนต้น) มีอาณาเขตติดต่อกับเมืองชัยนาทซึ่งเป็นหัวเมืองตอนใต้ของอาณาจักรสุโขทัย เมืองอินทร์ตั้งขึ้นโดยกษัตริย์สมัยกรุงศรีอยุธยาเมื่อประมาณปี พ.ศ. 1912 ตรงกับรัชสมัยสมเด็จพระราเมศวร พระโอรสของสมเด็จพระรามาธิบดีที่ 1 (อู่ทอง) เจ้าเมืองเลือกสรรจากเชื้อพระวงศ์
เมืองอินทร์บุรีเดิมตั้งอยู่บริเวณเหนือวัดปราสาท ต่อมาย้ายไปบริเวณเหนือวัดโบสถ์ เจ้าเมืองอินทร์คนสุดท้ายคือพระศักดิบุรินทร์ ในรัชสมัยสมเด็จพระมหาจักรพรรดิ พระองค์ได้เคยเสด็จมาคล้องช้าง และคล้องช้างเผือกคู่บารมีได้ 1 เชือก "ที่บ้านน้ำทรง แขวงเมืองอินทร์บุรี ฯลฯ"
นอกจากนี้เมืองอินทร์บุรียังเป็นเมืองหน้าด่านสำคัญในสมัยกรุงศรีอยุธยา ตามที่ปรากฏ คือ "…พระเจ้าบุเรงนองยกทัพใหญ่มาล้อมกรุงศรีอยุธยา ฝ่ายไทยซึ่งมีสมเด็จพระมหาจักรพรรดิและพระมหินทร์ได้เตรียมป้องกันพระนครอย่างเต็มที่ เมืองลพบุรีเป็นเมืองหนึ่งที่พระราชพงศาวดารกล่าวว่า ถูกเกณฑ์ให้ไปรักษาเมืองเช่นเดียวกับเมืองสุพรรณบุรี อินทร์บุรี เพชรบุรี ฯลฯ"
ในปี พ.ศ. 2328 พระบาทสมเด็จพระพุทธยอดฟ้าจุฬาโลกมหาราช ได้ยกทัพไปปราบหัวเมืองฝ่ายเหนือ (สงครามเก้าทัพ) เมื่อวันศุกร์ เดือน 4 ขึ้น 11 ค่ำ ได้เสด็จทางชลมารคถึงเมืองอินทร์บุรี
มีหลักฐานที่ปรากฏคือ พระบาทสมเด็จพระพุทธยอดฟ้าจุฬาโลกมหาราช               โปรดให้เมืองอินทร์บุรี เมืองสิงห์บุรี เมืองพรหมบุรี อยู่ในอำนาจปกครองของสมุหนายก
จนกระทั่งปี พ.ศ. 2438 รัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) พระองค์ได้ทรงปฏิรูประบบบริหารราชการแผ่นดิน โดยให้ยุบเมืองอินทร์บุรีและเมืองพรหมบุรีไปขึ้นตรงกับเมืองสิงห์บุรี เมืองอินทร์บุรีจึงกลายเป็นอำเภออินทร์บุรี เมืองพรหมบุรีเป็นอำเภอพรหมบุรี และเมืองสิงห์บุรีเป็นจังหวัดสิงห์บุรี
วันที่ 7 เช้า 2 โมง พ.ศ. 2449 พระบาทสมเด็จพระจุลจอมเกล้าเจ้าอยู่หัว รัชกาลที่ 5 เสด็จประพาสต้นครั้งที่สอง เสด็จทางเรือจากเมืองอ่างทองมาอำเภอพรหมบุรี และทรงประทับแรมหน้าเมืองสิงห์บุรีคืนหนึ่ง รุ่งขึ้นเสด็จประพาสอำเภออินทร์บุรีก่อนเสด็จต่อไปชัยนาท
การปกครองส่วนภูมิภาค
อำเภออินทร์บุรีแบ่งเขตการปกครองย่อยออกเป็น 10 ตำบล ได้แก่
การปกครองส่วนท้องถิ่น
ท้องที่อำเภออินทร์บุรีประกอบด้วยองค์กรปกครองส่วนท้องถิ่น 11 แห่ง ได้แก่
การศึกษา
อำเภออินทร์บุรี มีสถาบันการศึกษาทุกระดับ ทั้งโรงเรียนและวิทยาลัย สถาบันที่สำคัญ ได้แก่
การสาธารณสุข
อำเภออินทร์บุรีมีโรงพยาบาล 3 แห่ง คือ และคลินิค เวชกรรม 7 แห่ง ร้านขายยาแผนปัจจุบัน 11 แห่ง ร้านขายยาแผนโบราณ 4 แห่ง
รุ่นพี่ (ภาพยนตร์)
รุ่นพี่ เป็นภาพยนตร์ไทยแนวสยองขวัญ และโรแมนติก เขียนบทและกำกับโดยวิศิษฏ์ ศาสนเที่ยง มีจันทิมา เลียวศิริกุลเป็นผู้อำนวยการผลิต และ เอ็ม เทอร์ตี้ไนน์ เป็นผู้ผลิต ภาพยนตร์เรื่องนี้สร้างมาจากนวนิยายชื่อเดียวกันซึ่งแต่งโดยวิศิษฏ์ ศาสนเที่ยงอีกเช่นกัน หนังสือเปิดตัวเมื่อเดือนพฤศจิกายน 2558 ก่อนการฉายภาพยนตร์ราว 1 เดือน
ภาพยนตร์นี้ว่าด้วยความสัมพันธ์ระหว่างหญิงสาวผู้มีพลังพิเศษกับวิญญาณชายหนุ่มที่รอความช่วยเหลือเพราะเกี่ยวข้องกับคดีฆาตกรรมลึกลับ มีความยาวรวม 115 นาที ใช้ระยะเวลาการสร้างตั้งแต่การเขียนบท เลือกนักแสดง ถ่ายทำ และตัดต่อรวมแล้วกว่า 3 ปี ออกฉายพร้อมกันทั่วประเทศในวันพฤหัสบดีที่ 3 ธันวาคม พ.ศ. 2558 ส่วนสถานที่ถ่ายทำฉากส่วนใหญ่ของภาพยนตร์ที่เป็นวังพรรณวดีและโรงเรียนคอนแวนต์นั้นคือวัดนักบุญยอแซฟ จังหวัดพระนครศรีอยุธยา
การตอบรับและการต่อยอด
ในประเทศไทย ภาพยนตร์เรื่องรุ่นพี่ทำรายได้เปิดตัว 13.87 ล้านบาท มากเป็นอันดับที่ 2 ในสัปดาห์แรกที่ออกฉาย โดยได้เข้าฉายในโรงภาพยนตร์มากถึง 112 แห่งทั่วประเทศ ในสัปดาห์ที่ 2 ภาพยนตร์ทำรายได้เพิ่ม 6.91 ล้านบาท มาเป็นอันดับที่ 3 ประจำสัปดาห์ โดยมีโรงภาพยนตร์ที่ออกฉาย 79 แห่ง สัปดาห์ที่ 3 ภาพยนตร์ทำรายได้เพิ่มอีก 1.96 ล้านบาท และในสัปดาห์ที่ 4-5 ทำรายได้ 0.79 และ 0.22 ล้านบาทตามลำดับ รวมรายได้ทั้งหมด 23.54 ล้านบาท
ภาพยนตร์เรื่องรุ่นพี่ฉายยังประเทศต่าง ๆ 10 ประเทศ ได้แก่ มาเลเซีย สิงคโปร์ อินโดนีเซีย บรูไน ฟิลิปปินส์ พม่า ลาว เวียดนาม กัมพูชา และไต้หวัน และกำลังอยู่ระหว่างการเจรจาอีก 1 ประเทศ คือ ฮ่องกง โดยนักแสดงนำ พลอยชมพู ได้เดินทางไปงานเปิดตัวภาพยนตร์ที่ประเทศอินโดนีเซียด้วยตัวเอง เมื่อวันที่ 9 มกราคม 2559
ยศทหารราชอาณาจักรอิตาลี
ตารางข้างล่างต่อไปนี้คือข้อมูลเกี่ยวกับยศทหารของกองทัพราชอาณาจักรอิตาลี ระหว่าง ค.ศ. 1861-1946. ในสมัยสงครามโลกครั้งที่ 2 ทหารตำรวจอิตาลีใช้เครื่องหมายยศลักษณะเดียวกับทหารบก.
รุ่นพี่ (ภาพยนตร์)
การตอบรับและการต่อยอด
นวนิยายภาคต่อของภาพยนตร์ คือ รุ่นน้อง เป็นเนื้อเรื่องที่อทิติเข้าเรียนปี 1 คณะแพทยศาสตร์ต้องเผชิญหน้ากับคดีที่เกิดขึ้นภายในมหาลัย เมื่อเธอได้พบกับศพของฆาตกรต่อเนื่องฉายา "มนุษย์กินคนแห่งนครปฐม" ที่แม้จะถูกประหารไปแล้วเมื่อสี่สิบปีก่อน เธอกลับได้กลิ่นแปลกๆจากคดีนี้ ซึ่งพาเธอเข้าสู่ความลับที่ถูกปกปิดไว้เมื่อสี่สิบปี และอาจทำให้คนรอบตัวตกอยู่ในอันตราย
เมื่อเธอตัดสินใจที่จะไม่นิ่งเฉย และเริ่มสืบคดี อันตรายจากใครบางคนที่เกี่ยวข้องกับคดีเมื่อสี่สิบปีก่อน ก็เข้าคุกคามเธอและหมอโน ผู้ชายที่หวังดีและแอบชอบเธอมาตลอด
ความสัมพันธ์บรูไน–มาเลเซีย
ประเทศบรูไนและประเทศมาเลเซียเริ่มต้นความสัมพันธ์ทางการทูตใน ค.ศ. 1984 โดยบรูไนมีสำนักงานข้าหลวงใหญ่ที่ปูตราจายาและกงสุลในโกตากีนาบาลูกับกูจิง ส่วนมาเลเซียมีสำนักงานข้าหลวงใหญ่ที่บันดาร์เซอรีเบอกาวัน ทั้งสองประเทศเป็นสมาชิกเต็มตัวของอาเซียนกับเครือจักรภพแห่งประชาชาติ และมีชายแดนบนพื้นดินในเกาะบอร์เนียว
ประวัติ
ความสัมพันธ์ระหว่างสองประเทศนี้จัดตั้งขึ้นตั้งแต่เดือนมกราคม ค.ศ. 1984
ความเชื่อมโยงทางวัฒนธรรม
บรูไนและมาเลเซียมีความคล้ายคลึงทางวัฒนธรรม โดยเฉพาะในมาเลเซียตะวันออกที่เคยเป็นส่วนหนึ่งของจักรวรรดิบรูไน ใน ค.ศ. 2011 มีชาวบรูไนประมาณ 61,470 คนเดินทางเยี่ยมชมมาเลเซีย ส่วนบรูไนรับนักท่องเที่ยวจากมาเลเซีย 1,238,871 คนใน ค.ศ. 2013
การเดินทาง
รัฐซาราวักและรัฐซาบะฮ์ในมาเลเซียตะวันออกเชื่อมกับบรูไนที่ทางหลวงแพนบอร์เนียวในบริเวณสะพานมิตรภาพบรูไน–มาเลเซีย
ข้อพิพาท
ก่อน ค.ศ. 2009 ชายแดนบนพื้นดินของมาเลเซียกับรูไนในบริเวณลิมบังอยู่ในเขตพิพาท ทั้งบรูไนและมาเลเซียยอมรับที่จะหยุดการสำรวจน้ำมันและก๊าซในดินแดนพิพาทจนกว่าจะมีการเจรจาข้อตกลงใน ค.ศ. 2003 ดูเหมือนว่ามีทางแก้ปัญหาระหว่างรัฐบาลทั้งสองได้สำเร็จในเดือนมีนาคม ค.ศ. 2009 โดยสื่อของมาเลเซียรายงานว่าบรูไนถอนการอ้างสิทธิ์ในลิมบังทั้งหมด ทำให้บริเวณนี้กลายเป็นดินแดนของมาเลเซีย อย่างไรก็ตาม บรูไนปฏิเสธรายงานข่าวของมาเลเซียทันที โดยระบุว่าในช่วงการเจรจาแลกเปลี่ยนหนังสือฯ ยังไม่มีการอภิปรายปัญหาลิมบัง
รักตสิริน
รักตสิริน (ชื่อวิทยาศาสตร์: Dendrobium Hybrid Thailand*Airy Red Bull) เป็นพรรณไม้ในวงศ์กล้วยไม้ (Orchidiace) สกุลหวาย (Dendrobium) ซึ่งเป็นกล้วยไม้สกุลที่ใหญ่ที่สุด รักตสิริน พรรณไม้พระราชทานนามในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเป็นกล้วยไม้สกุลหวายลูกผสมระหว่าง หวายไทยแลนด์ (Den-drobium Thailand) เป็นพ่อพันธุ์ ผสมกับแม่พันธุ์ แอรี่ เรดบูล (Dendrobium Airy Red Bull) ได้ดอกสีแดงกำมะหยี่ขอบสีขาว สวยโดดเด่น โดยมีนายสวง คุ้มวิเชียร์ (ชื่อเล่น: แอร์) จากสวนกล้วยไม้แอร์ออร์คิด เป็นผู้ผสมและพัฒนาสายพันธุ์ ในวันที่ 18 เมษายน พ.ศ. 2558
ความเป็นมา
เป็นพรรณไม้ในวงศ์กล้วยไม้ (Orchidiace) สกุลหวาย (Dendrobium) ซึ่งเป็นกล้วยไม้สกุลที่ใหญ่ที่สุดในวงศ์ กล้วยไม้ พรรณไม้พระราชทานนามใน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นกล้วยไม้สกุลหวายลูกผสมระหว่าง หวายไทยแลนด์ (Den-drobium Thailand) เป็นพ่อพันธุ์ ผสมกับ แม่พันธุ์ แอรี่ เรดบูล (Dendrobium Airy Red Bull)  ได้ดอกสีได้ดอกสีแดงกำมะหยี่ขอบสีขาว สวยโดดเด่น
การขยายพันธ์ุ
วิธีการปลูกเป็นปัจจัยที่สำคัญในการเจริญเติบโตของกล้วยไม้ กล้วยไม้จะเจริญได้ไม่ดีด้วยวิธีปลูกที่ไม่เหมาะสม จึงมีความจำเป็นอย่างยิ่งที่ผู้ปลูกจำเป็นต้องศึกษาตวามเหมาะสมของสภาวะที่กล้วยไม้แต่ละชนิดต้องการเพื่อให้กล้วยไม้เจริญเติบโตได้ดี และออกดอกที่สวยงามและคงทน แข็งแรง โดยกล้วยไม้ในสกุลเอื้อง ชอบแดดจัด และ ไม่เหมาะสำหรับอยู่ใต้ร่มเงา ไม่เหมาพสำหรับอยู่ใกล้แหล่งน้ำเกินไป เช่นข้างบ่อน้ำเพราะจะทำให้เน่า หรือภายใต้หลังคา สัก 2-3 เดือนจะพบว่าตายเพราะเกิดจากเชื้อราเนื่องจาก อุณหภมิที่เปลี่ยนแปลงไว สำหรับกล้วยไม้ที่มีขนาดใหญ่และต้องการแยกหน่อ ควรตัดแต่งกล้วยไม้ต้นใหญ่ก่อนปลูก สำหรับกล้วยไม้ที่มีขนาดต้นใหญ่และต้องการแยกหน่อ ต้องตัดใบแห้ง ใบที่ไม่สมบูรณ์ หรือรากที่เน่า หรือ  หรือส่วนใดของกล้วยไม้ที่เน่าออกเสียก่อน แม้ส่วนที่มีแผลใหญ่ ก็ควรตัดทิ้ง หรือรากที่ยาวเกินไป ควรตัดให้สั้นจนถึงโคนต้นแล้วทายาป้องกันโรค เช่น ออร์โธไซต์  50 ผสมน้ำให้เละ หรือสามารถทาด้วยปูนแดง เนื่องจากหาง่ายและมีประสิทธิภาพสูง ในการป้องกันโรค ให้กับกล้วยไม้
ปัจจัยที่สำคัญในการขยายพันธุ์และการเจริญเติบโตของกล้วยไม้สกุลหวาย
มีทั้งปัจจัยในการเลี้ยงดู, การให้น้ำ, ความชื้น, อุณหภูมิ, ภาชนะปลูก, เครื่องปลูก, ปุ๋ย, โรคต่าง ๆ, และแมลง
หม่อมราชวงศ์พันธุ์ทิพย์ บริพัตร
หม่อมราชวงศ์พันธุ์ทิพย์ บริพัตร (ราชสกุลเดิม เทวกุล; 8 มีนาคม พ.ศ. 2452 − 29 พฤษภาคม พ.ศ. 2530) เป็นหม่อมในพระเจ้าวรวงศ์เธอ กรมหมื่นนครสวรรค์ศักดิพินิต และเป็นนางสนองพระโอษฐ์ในสมเด็จพระนางเจ้ารำไพพรรณี พระบรมราชินี
ประวัติ
หม่อมราชวงศ์พันธุ์ทิพย์ บริพัตร (ราชสกุลเดิม เทวกุล) เป็นธิดาองค์ใหญ่ในพระวรวงศ์เธอ กรมหมื่นเทววงศวโรทัย กับหม่อมเพี้ยน เทวกุล ณ อยุธยา (สกุลเดิม บุนนาค) และเป็นพี่สาวของหม่อมราชวงศ์เทพฤทธิ์ เทวกุล อดีตสมาชิกสภานิติบัญญัติแห่งชาติ สำเร็จการศึกษาจากโรงเรียนราชินี และโรงเรียนอัสสัมชัญคอนแวนต์
หม่อมราชวงศ์พันธุ์ทิพย์ สมรสกับพระเจ้าวรวงศ์เธอ กรมหมื่นนครสวรรค์ศักดิพินิต เมื่อวันที่ 3 พฤศจิกายน พ.ศ. 2473 ณ พระที่นั่งอัมพรสถาน พระราชวังดุสิต โดยพระองค์ผู้ก่อตั้งมูลนิธิมูลนิธิจุมภฏ-พันธุ์ทิพย์  เจ้าของวังสวนผักกาด และวังตะไคร้ มีธิดาองค์เดียวคือหม่อมเจ้ามารศีสุขุมพันธุ์ บริพัตร
หม่อมราชวงศ์พันธุ์ทิพย์ บริพัตร ได้รับเครื่องราชอิสริยาภรณ์ ทุติยจุลจอมเกล้าวิเศษ ในปี พ.ศ. 2493 และเครื่องราชอิสริยาภรณ์มหาวชิรมงกุฎ ในปี พ.ศ. 2514
ฟอร์-เดอ-ฟร็องส์
ฟอร์-เดอ-ฟร็องส์ (Fort-de-France, ; Fodfwans) เป็นเมืองหลวงของมาร์ตีนิก จังหวัดโพ้นทะเลของประเทศฝรั่งเศส ในแคริบเบียน มีสินค้าส่งออกเช่น น้ำตาล เหล้ารัม โกโก้ เป็นต้น
เคลิ้มสมาคม
เคลิ้มสมาคม เป็นกลุ่มศิลปินไทย ประกอบด้วยสมาชิก 2 คนคือ ทิตพงศ์ แดงรัศมีโสภณ (เต้ย) และศุภวุฒิ วรุตบางกูร (เอกซ์) เคยมีผลงานเปิดตัวบน Fat Chart ในอันดับ Top 5 กับซิงเกิ้ลแรก “ครั้งแรก” ในอัลบั้ม Compilation ชุด Fine Tune: One Thing in Common กับสังกัด Black Sheep เมื่อปี พ.ศ. 2547
ทั้งทิตพงศ์และศุภวุฒิเป็นเพื่อนสนิทกันสมัยเรียนมัธยมต้น ชอบร่วมแต่งเพลงแปลงขำ ๆ ด้วยกัน ภาษาที่ใช้เป็นภาษาที่เรียบง่าย เพลงจะเป็นในแง่บวกเสมอ บางเพลงอาจจะมีอารมณ์เศร้า
นอกเหนือไปจากเพลงของพวกเขาเองแล้ว ยังมีเพลงที่แต่งให้ศิลปินอื่น อย่างเพลง "อย่าเบื่อคำว่า...เสียใจ", "สับสน", "เวลาอัศจรรย์", "All Night" ของวง Good September และอีกหลายเพลงของศิลปินกลุ่ม Fine Tune Studio ทั้ง Norsez, Maybe, School Girl Memory แม้กระทั่งเพลงกวน ๆ อย่าง "โจ๊กมันร้อน" ในอัลบั้มจากภาพยนตร์ Seasons Change
เคลิ้มสมาคมออกผลงานอัลบั้มเต็มชุดแรกที่ใช้เวลาในการทำงาน 3 ปี หลังจากที่มีผลงานซิงเกิ้ลเพลงพิเศษกับสังกัดฟายน์จูน สตูดิโอ (Fine Tune Studio) ซึ่งมีวงรุ่นน้องอย่าง Good September, School Girl Memory, Swinging System
รายชื่อเพลงประกอบภาพยนตร์การ์ตูนในยอดนักสืบจิ๋วโคนัน
ยอดนักสืบจิ๋วโคนัน เป็นชื่อหนังสือการ์ตูน แต่งโดยโกโช อาโอยาม่า ใน พ.ศ. 2537 ต่อมาได้ถูกนำไปสร้างเป็นการ์ตูนโทรทัศน์โดยทีเอ็มเอสเอ็นเตอร์เทนเมนต์ ( TMS Entertainment ) ออกอากาศทางประเทศญี่ปุ่นทางนิปปอนทีวี ( Nippon TV )  ,โยมิอุริทีวี ( Yomiuri TV ) โดยเริ่มออกอากาศตอนแรกเมื่อ 8 มกราคม พ.ศ. 2539 และได้มีโคนันฉบับภาพยนตร์ที่สร้างจากแอนิเมชัน ปัจจุบันยอดนักสืบจิ๋วโคนันยังคงออกอากาศอยู่และยังคงมีภาพยนตร์มาอย่างต่อเนื่อง และใช้เพลงประกอบการ์ตูนโทรทัศน์และภาพยนตร์มาเป็นจำนวนมาก ตารางด้านล่างนี้แสดงรายชื่อเพลงที่ปรากฏในเรื่องยอดนักสืบจิ๋วโคนัน โดยอาศัยข้อมูลจากการออกอากาศอนิเมะในประเทศญี่ปุ่น อนึ่งในประเทศอื่น ๆ อาจมีการเปลี่ยนลำดับของเพลง ศิลปิน และจำนวนตอนที่ออกอากาศ เนื่องจากสงวนไว้สำหรับการออกอากาศในประเทศญี่ปุ่นเท่านั้นหรือด้วยเหตุผลอื่น
กลุ่มบริษัทดนตรีบีอิงซึ่งมีค่ายและนักร้องในสังกัดได้แก่ GIZA studio (มิโฮะ โคมัตสึ, รินะ ไออูจิ, GARNET CROW, ฯลฯ), B-Gram RECORDS (ZARD) , VERMILLION RECORDS ( B'z ) , ZAIN RECORDS ( BREAKERZ ), NORTHERN MUSIC (มาอิ คูรากิ) และค่ายเพลงในสังกัดอื่น ๆ เป็นผู้แต่งเพลงประกอบที่ใช้ในการออกอากาศและภาพยนตร์ของยอดนักสืบจิ๋วโคนัน อย่างไรก็ดีในบางโอกาส ศิลปินจากค่ายอื่นเป็นผู้แต่งเพลงประกอบให้ เช่น Universal Music Japan (↑THE HIGH-LOWS↓ , VELVET GARDEN, ZIGGY , Masaharu Fukuyama ) , Office - Augusta ( Kyoko) , Epic Record( Ikimono-gakari ) , Warner Music Japan ( TWO-MIX) Victor Entertainment ( Saito Kazuyoshi , Ko Shibasaki ) , SME Records ( Porno Graffiti  ) , rhyme zone ( Hiroomi Tosaka ) และ EMI MUSIC JAPAN ( Tokyo Jihen )
โทกูชิมะ
โทกูชิมะ อาจหมายถึง
คูมาโมโตะ
คูมาโมโตะ อาจหมายถึง
การเลือกตั้งในกัมพูชา
การเลือกตั้งในกัมพูชามีสองระดับคือสมัชชาแห่งชาติ (ภาษาเขมร: រដ្ឋសភាជាតិ, Radhsphea) มีสมาชิก 123 คน มีวาระการดำรงตำแหน่ง 5 ปี และพฤฒสภา(ภาษาเขมร: ព្រឹទ្ធសភា, Sénat) มีสมาชิก 61 คน แต่งตั้งโดยพระมหากษัตริย์ตามคำแนะนำของพรรคการเมืองในสมัชชาแห่งชาติ กัมพูชาเป็นประเทศที่มีพรรคการเมืองเด่นพรรคเดียว คือพรรคประชาชนกัมพูชา
หลังจากมีการลงนามในสนธิสัญญาปารีส พ.ศ. 2534 ซึ่งถือเป็นการสิ้นสุดสงครามกลางเมืองและการรุกรานของต่างชาติ และการสิ้นสุดการมีกองกำลังติดอาวุธภายในประเทศ (เขมรแดง) เมื่อ พ.ศ. 2541 กัมพูชามีการเลือกตั้งเมื่อ พ.ศ. 2536 2541 และ 2546 การเลือกตั้งครั้งแรกจัดตั้งโดยอันแทค การเลือกตั้งระดับท้องถิ่นเกิดขึ้นครั้งแรกเมื่อเดือนกุมภาพันธ์ พ.ศ. 2545 และสภาชุมชนที่ได้รับเลือกนี้ไปเลือกสมาชิกพฤฒสภาในเดือนมกราคม พ.ศ. 2549
พรรคการเมืองที่มีความโดดเนในกัมพูชาในช่วงที่ผ่านมาได้แก่ พรรคประชาชนกัมพูชา พรรคฟุนซินเปก พรรคสมรังสี พรรคประชาชนกัมพูชาได้ชัยชนะในการเลือกตั้ง 27 กรกฎาคม พ.ศ. 2546 แต่ได้เสียงไม่ถึงสองในสามจึงไม่พอจัดตั้งรัฐบาล การจัดตั้งรัฐบาลเกิดขึ้นสำเร็จเมื่อ 15 กรกฎาคม พ.ศ. 2547 โดยเป็นรัฐบาลผสมระหว่างพรรคประชาชนกัมพูชา และพรรคฟุนซินเปก
ต้นปี พ.ศ. 2549 พรรคประชาชนกัมพูชาประสบความสำเร็จในการแก้รัฐธรรมนูญ ให้พรรคที่มีคะแนนเสียงมากกว่าร้อยละ 50 หรือพรรคที่มีเสียงส่วนใหญ่ในสมัชชาแห่งชาติได้จัดตั้งรัฐบาล ซึ่งเป็นการลดโอกาสในการจัดตั้งรัฐบาลผสมในอนาคต
อีมิว 2
อีมิว 2 หรือ “EMIEW 2” (Excellent Mobility and Interactive Existence as Workmate) เป็นหุ่นยนต์คล้ายมนุษย์ของฮิตาชิ หุ่นยนต์รุ่นแรกที่สามารถพับขาได้ และเคลื่อนไหวโดยใช้ล้อมีทั้งทั้งแบบ 2 ล้อ และ 4 ล้อ มีความสูง 80 เซนติเมตร หนัก 13 กิโลกรัม ควบคุมการทำงานผ่านรีโมตแบบไร้สาย พัฒนาขึ้นเพื่อใช้เป็นไกด์
มงเบลียาร์
มงเบลียาร์ (Montbéliard) เป็นเมืองในจังหวัดดู ในแคว้นฟร็องช์-กงเต ทางตะวันออกของประเทศฝรั่งเศส ได้รับการเอ่ยถึงครั้งแรกในปี ค.ศ. 985 ในชื่อ Mons Beliardae
เจ้าหญิงฮิลดาแห่งลักเซมเบิร์ก (พ.ศ. 2440–2522)
เจ้าหญิงฮิลดาแห่งลักเซมเบิร์ก (พ.ศ. 2440–2522) (Her Royal Highness Princess Hilda of Luxembourg (1897–1979)) ประสูติเมื่อวันที่ 15 กุมภาพันธ์ 2440 เป็นพระธิดาลำดับ 3 ของ แกรนด์ดยุกวิลเลมที่ 4 แห่งลักเซมเบิร์ก และ แกรนด์ดัชเชสมารี แอนน์แห่งลักเซมเบิร์ก เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลา(น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส โดยพระนามของพระองค์ ถูกตั้งตาม เจ้าหญิงฮิลดาแห่งนัสเซา ซึ่งเป็นพระปิตุจฉา (อาหญิง) ของพระองค์ พระน้องนางเพียงพระองค์เดียวของพระราชบิดา
พระองค์ทรงเสกสมรสกับ อดอล์ฟ ชวาร์ทเซินแบร์ค เมื่อวันที่ 29 ตุลาคม 2473 รับพระราชทานพระอิสริยยศ เจ้าหญิงรัชทายาท พระชายา และเป็น เจ้าหญิงพระชายา เมื่อปี 2481 โดยพระองค์และพระสวามี ไม่มีพระบุตร ต่อมาเมื่อพระสวามีสิ้นพระชนม์ลงเมื่อวันที่ 27 กุมภาพันธ์ พ.ศ. 2493 พระองค์จึงดำรงพระอิสริยยศ เจ้าหญิงหม้าย ตราบจนสิ้นพระชนม์
รายการทางหลวงแผ่นดินในประเทศไทย
[[ไฟล์:Map TH provinces by highway.png|200px|thumbnail|right|การแบ่งเขตหมายเลขทางหลวงแผ่นดินในประเทศไทยตามหมายเลขตัวแรก
{{legend|#FF99FF|หมายเลข 1}} {{legend|#E6AF73|หมายเลข 2}}
{{legend|#EBD63D|หมายเลข 3}} {{legend|#69C2C2|หมายเลข 4}}
]]
ทางหลวงแผ่นดินในประเทศไทย มีการกำหนดหมายเลขทางหลวงตามภูมิภาค ซึ่งแบ่งโดยกรมทางหลวง ได้แก่ ภาคเหนือ ภาคอีสาน ภาคกลาง และภาคใต้ โดยจะใช้หมายเลขตัวแรกในการบอกภาคที่ตั้งของเส้นทาง
สำหรับบทความรายการทางหลวงแผ่นดินในประเทศไทย จะจำแนกตามระบบหมายเลขทางหลวง ดังนี้
ฟลาว โบว์
ฟลาว โบว์ เด็กสาวเพื่อนของ อามูโร่ เรย์ ที่ ไซด์ 7 ด้วยเหตุการณ์บุกโจมตี ไซด์ 7 ของ ซีออนทำให้ ฟลาว โบว์ ต้องหลบภัยไปกับยาน ไวท์เบส
ไลนัส พอลิง
ไลนัส คาร์ล พอลิง (Linus Carl Pauling; 28 กุมภาพันธ์ พ.ศ. 2444 – 19 สิงหาคม พ.ศ. 2537) เป็นนักเคมี นักชีวเคมี นักเคลื่อนไหวสันติภาพ นักเขียน และนักวิชาการชาวอเมริกัน เขาเป็นนักเคมีคนหนึ่งที่มีอิทธิพลมากที่สุดในประวัติศาสตร์ และเป็นนักเคมีที่สำคัญมากที่สุดคนหนึ่งในคริสต์ศตวรรษที่ 20  พอลิงเป็นหนึ่งในผู้ก่อตั้งสาขาเคมีควอนตัม และอณูชีววิทยา
อ้างอิง
1901 1994
แบรดีไคนิน
แบรดีไคนิน (bradykinin) คือ เพปไทด์ชนิดหนึ่งที่ร่างกายหลั่งออกมาเมื่อเกิดการกระทบกระเทือนหรือเกิดบาดแผล มีผลให้หลอดเลือดเกิดการขยายตัวและทำให้สารที่ก่อให้เกิดการอักเสบมาคั่งอยู่ที่บริเวณนี้ อีกทั้งยังทำให้ความดันเลือดลดต่ำลงด้วย โดยแบรดีไคนินถูกค้นพบในปี ค.ศ. 1948 โดย นักสรีรวิทยาและนักเภสัชวิทยาชาวบราซิล
โครงสร้าง
แบรดีไคนินประกอบด้วยกรดอะมิโน 9 ตัว มาเรียงกันเป็นสายเพปไทด์ ซึ่งลำดับของกรดอะมิโนประกอบด้วย Arg - Pro - Pro - Gly - Phe - Ser - Pro - Phe - Arg และมีสูตรเอ็มพิริคัล (empirical formula) คือ C50H73N15O11
การทำงานของแบรดีไคนิน
แบรดีไคนิน มีผลกระตุ้น β2-adrenergic receptor ที่ผนังเยื่อบุหลอดเหลือด (endothelium) ทำให้เพิ่มการสร้าง nitric oxide และ prostacyclin (PGI2) ซึ่งสารทั้งสองมีฤทธิ์ทำให้หลอดเลือดขยายตัว และยับยั้งการเกาะกลุ่มของเกล็ดเลือด
โซราซูรี
ภูมิหลังและการเผยแพร่
หลังจากอัลบั้มเดอกลายเป็นอัลบั้มภาษาฝรั่งเศสที่ขายดีตลอดกาล ดิออนกับฌ็อง-ฌัก กอลด์มานจึงร่วมกันบันทึกอีกอัลบั้มหนึ่งด้วยกัน ซีลซูว์ฟีแซแดเมได้รับการบันทึกในช่วงกันยายน ค.ศ. 1997 ถึงกรกฎาคม ค.ศ. 1998 และผลิตโดยกอลด์มานกับเอริก บ็องซี "โซราซูรี"ประพันธ์โดยโกลด์แมนกับ J. Kapler น้องชายของเขา โดยได้รับเลือกเป็นนักร้องนำและเปิดตัวในวิทยุเมื่อวันที่ 3 สิงหาคม ค.ศ. 1998